JohanHeinsen/ENO huggingface dataset:
Aalborgs Stifts Adresseavis, 1824-10-21
De royalistiske Frivillige organiseres nu rask paa alle Puncter af Halvøen, men især i Madrid, hvor Stadscassen daglig besolder dem. Kongen har af sin Privatcasse, givet Forskud til at beklæde en Deel af 4de Bataillon. Disse Tropper skulle herefter gjøre Tjeneste som Linietropper. Ogsaa af den kongl. Garde ere 3 Rytterregimenter, organiserede og Man haaber, til Nyeaar, at bringe dem til idet mindste 6 til 7000 Mand. (Den 23de f. M. var det førstegang, at de spanske Tambourer efter de Franskes Jndtog slog Tappenstreg i Madrid.) - Nogle Blade paastaae, at Zen Bermudez, hvilket er besynderligt nok, endnu ikke har aflagt Kongen sin Eed. Man siger, at Ugartes Sygdom er Skyld deri, da han vilde gaae med ham til Escurial, men dette er ikke sandsynligt; derimod er det vist, at et mægtigt Partie virker imod Ministeren og ønsker saameget mueligt at udsætte den Tidspunkt, da hans Jndflydelse skal begynde. Han arbeider imidlertid daglig i sine Bureaux.
Aalborgs Stifts Adresseavis, 1824-10-21
Man forsikkrer, at Hertugen af Jnfantado er bestemt til personlig at lykønske Kong Carl X med hans Tronbestigelse. Absolutisterne glæde sig meget over denne Forandring i Regjeringen. Mange smigre sig ogsaa med, at Carl Xs oplyste Aand vil lære Spanierne at indsee, at kun et Retfærdigheds- og Moderationsystem kan sætte Grænd. ser for de Onder, som deres ulykkelige Land er udsat for, og at han vil bruge al sin Jndflydelse til at drive dette System igjennem.
Aalborgs Stifts Adresseavis, 1824-10-21
Blandinger. J Münster blev nylig foretaget en ganske ny Slags Luftfart. En Vovehals havde med lange Reeb befæstet et Dusin meget store Gjæs ved sig, og sprang saaledes ned fra Hovedkirkens høie Taarn. J fem Minuter kom han med sit bevingede Følge velbeholden ned en halv Miilsvei derfra, til en Forpagtergaard, hvor Gjæssene hørte hjemme.
Aalborgs Stifts Adresseavis, 1824-10-21
J en Tid af 14 Dage er der ved Skibsværftet i Plymonth død 7 Skibstømmermænd og tvende Saugere, hvilke alle, ved at arbeide i det africanske Teak-Træe (der skal være saa ypperligt til Skibstømmer) tilfældigviis meere eller mindre havde riftet sig Huden. Flere laae endnu for Døden. En Chirurg, Dr. Bell, der havde obduceret et af Ligene og derved af Uforsigtighed kom til at give sig et lille Snit i Fingeren, døde ogsaa faa Dage efter.
Aalborgs Stifts Adresseavis, 1824-10-21
J Manchester har dannet sig en ny Religionssect, der opfylder tro Guds Bud: "Du skal ikke ihjelslaae! "De leve derfor kun af Planter, og spise ingenslags Kjød.
Aalborgs Stifts Adresseavis, 1824-10-21
J Strasborg skjødes nylig to Officerer; den Ene døde af det Saar han fik. Og hvad gav vel Anledning til Striden? Spørgsmaalet. Kan den vildeste Hest dresseres i tre Dage eller ikke? Liniedandsersamilien Kolter gjør overordentlig Sensation i Berlin, og Publikum strømmer i uhyre Mængde hen for at see disse halsbrækkende Konster. Denne Liniedandsers Fader og Broder have begge brukket deres Hals, den Ene paa en Fredag, den Anden paa en Løverdag, hvisaarsag den nulevende Familie aldrig viser sine Konster paa disse to Dage. I Ashion, i Engelland, er nylig et Drengebarn, hvis Forældre hørte til Johanna Southeotes Sect, der blandt andet forordner Omskjærelsen, død af denne Operation.
Aalborgs Stifts Adresseavis, 1824-10-21
Den eedsvorne Ret har nu dømt Operateuren skyldig i at have foranlediget et Menneskes Død; men desuagtet er dog samme Operation kort efter bleven foretaget med et andet Barn.
Aalborgs Stifts Adresseavis, 1824-10-21
Man antager i Almindelighed, at de hyppigste Selvmord skee i Engelland; og dog tæller Man i afvigte Aar i London kun 82 Selvmordere, medens Paris, med en langt mindre Befolkning, talte 370.
Aalborgs Stifts Adresseavis, 1824-10-21
Paa en i Leipzig nylig for Retten fremlagt Procuratorregning fandtes anført: "8 Groschen fordi jeg Natten til den 28de August vaagnede op og tænkte paa deres Sag.
Aalborgs Stifts Adresseavis, 1824-10-21
Fædrelandet.
Aalborgs Stifts Adresseavis, 1824-10-21
Kjøbenhavn. Hs. Majestæt Kongen har under 22de September d. A. behaget at resolvere: Vi befale allernaadigst, at en lige Bestemmelse, som den ved Raadstueplacat af 22de September f. A. bekjendtgjorte, om at Haandværksvendene i Kjøbenhavn skulle være forpligtede til at arbeide paa Mesternes Værksteder, maa, tilligemed hvad i denne Anledning er nærmere allernaadigst fastsat, anordnes for Fabrik laugene der; dog at denne Anordning ikke skal træde i Kraf førend til Efteraars Flyttedagen 1825.
Aalborgs Stifts Adresseavis, 1824-10-21
Ved Høiesteret er suspenderet Herredsfoged Hans Hoffmann Buhl, for begaaet mislig Forhold i hans Embedsførelse, tilkjendt at have sit Embede forbrudt og, hvis han ikke kan betale sin Gjæld eller stille vedbørlig Caution derfor, hensættes til Arbeide i Kjøbenhavns Fæstning indtil han ved Døden afgaaer.
Aalborgs Stifts Adresseavis, 1824-10-21
Ved samme Ret er Arrestantinden Kirstine Jørgensdatter for at have brugt Midler til at fordrive sit Foster, derefter født i Dølgsmaal og ombragt sit Barn, dømt til at miste sin Hals og hendes Hoved at sættes paa en Stage. - Marie Andersdatter, som, tiltalt for Barnefødsel i Dølgsmaal og Barnemord, ligeledes ved Hjemtingsdom var dømt fra Livet, tilkjendt 5 Aars Forbedringshuusarbeide i Odense Tugt- og Forbedringshuus. - Skomagermester Chr. Hansen af Holbek, som, for at have været Forlover ved et af hans Broder den 17de September 1820 indgaaet Ægteskab, uagtet hans første Ægteskab ikke var aldeles ophævet, ved Overretten var tilkjendt at ansees som en Løgner og have sin Boeslod forbrudt, er ved Høiesteret aldeles frikjendt.
Aalborgs Stifts Adresseavis, 1824-10-21
J de interessante topografiske og statistiske Optegnelser om Fædrelandet, som Dagen har begyndt at levere i alfabetisk Orden, forekommer blandt andet om Aalborg Frue Kirke følgende Beretning: "Det sidste Gravkammer jeg kom til, var temmelig stort. Man gik op til det paa adskillige Trappetrin. Een eneste Kiste stod midt paa Gulvet, omlagt med et sort Klæde. Jeg spurgte hvis dette var - og Man svarede mig, den tilhører en gammel Kapitain H. som endnu lever her i Byen. Han har sendt den foran sig, og gjør stundom Valfarter til den. - Jdeen, synes mig, er aldeles original. Et sligt memento mori er ganske passende til at holde Sandseligheden i Ave; og hvad enten Man har et Dødningehoved paa sit Skriverpult, eller Man gjør Valfarter til sin Liigkiste, kommer Tingen ud paa eet. Rossinis Musik til Barberen i Sevilla finder endnu bestandigen saadant Tilløb, at ved dets sidste Forestilling alle Billetter vare udsolgte. Den samme Lykke nyder ogsaa endnu den Weberske Musik til Jægerbruden.
Aalborgs Stifts Adresseavis, 1824-10-21
Skarlagensfeberen har endnu ikke ophørt at herske. Paa Koppeanstalten er fra 1ste til 28de September incl. indlagte 19 Syge. 11 vare ikke vaccinerede og havde ægte Børnekopper, 8 vare vaccinerede og fik de formildede. Antallet af de paa Koppeanstalten værende Patienter er 21. Fisketorvet ved Gammelstrand bliver nu baade beqvemmere indrettet og meget forskjønnet. Hidtil kunde Manikke komme ned i de med Fiskevare ankomne Baade, uden stor Uleilighed. Nu er der opført en Muur, af et Par Alens Høide, bag hvilken er en Gang, og uden for hvilken Baadene i Fremtiden maa lægge an. Paa hvert Hjørne af Muurværket er anbragt en beqvem Nedgang. Ved denne Indretning bliver det umueligt for Andre end de dertil Berettigede, at komme ned til Fartøierne, hvorved al Misbrug og ulovligt Opkjøb i den Tid, Jndbyggerne allene maa kjøbe, forebygges. Der er ogsaa paa begge Sider af Muurværket opført et nyt Bolværk, og Pladsen er paa ny brolagt. Sagkyndige anslaae de medgaaende Bekostninger til nogle og tredive Tusinde Rigsbankdaler, men i Grunden, er dette kun en Ubetydelighed, naar den Nytte, Jndretningen medfører, tages i Betragtning.
Aalborgs Stifts Adresseavis, 1824-10-21
Befordringer og Afgang. Under det Slesvig=Holsten Lauenborgske Cancellie. Den 8de September er Candidat i Theologien, J. Bundesen, beskikket til Præst, Degn og Skolelærer paa Øen Øland. Under samme Dato Candidat i Lovkyndigheden C. J. Graba i Preetz til Underretsadvocat i Hertugdømmene Slesvig og Holsteen. Den 21de September, hidtilværende Conrector ved den lærde Skole i Flensborg, F.C. Wolff, til Rector ved bemeldte Skole; Underretsadvocat J. F. N. Frolich i Slesvig til Over- og Landsretsadvocat.
Aalborgs Stifts Adresseavis, 1824-10-21
Viborg. Efter flere Dages stærk Regn i afvigte Uge, har det de tre sidste Nætter frosset alvorlig og lidet Snee faldt endog igaar Nat, som laae paa Tagene over Middag. - Det synes som Vinteren i Aar vil komme tidlig. - Den betydelige mindre Deel Straafoder der i Aar er avlet, gjorde det ønskeligt for Landmanden, at Kreaturene noget længere kunde tage Føden i Marken.
Aalborgs Stifts Adresseavis, 1824-10-21
J Anledning af Pastor Tycho Fuhrs Død. den 17de October 1824. Vel den der levet har som Du, For ham har Døden ingen Gru, Thi Tanken stedse bringer ham imøde, En bedre Verdens Morgenrøde. Og naar da Støvet trættes - brudt er Staven - Da følger alle Godes Venskab ham i Graven; De samles under Taarer ved hans Hvilested, Og hviske der: sov født i Fred! Du vandrede bort - udrunden var Din Tid, En venlig Stemme kaldte fra det Høie, Da lukkedes Dit blide Øje, Men evig leve skal Din Daad, Din Jd. Hver Yngling, som Du skildred Lastens Jammer, Hver Olding i sit stille Kammer, Hver Pige paa sin Blomstervei, Taknemlige Din Lære glemme ei. Ak! i Din sidste Tid Du sørged saare, Da blev Din lille Datter lagt paa Baare; Hun gangen var til Himmerige ind, Men paa Din Faderkind, Jeg trille saae saamangen Taare. Dog nu er al Din Qval og al Din Sorg forbi; Nu plages Du ei meer af fordisk Smerte, Men trykker omhedsfuld - i salig Tryllerie, Den Fundne atter til sit Hjerte. Schjern.
Aalborgs Stifts Adresseavis, 1824-10-21
Skibe, ind- og udclarerede ved Aalborg Toldkammer.
Aalborgs Stifts Adresseavis, 1824-10-21
Den 18de October. Jndclarerede, Skipper M. Jørgensen, og E. Poulsen fra Helsingøer med Ballast. - Udclarerede, Skipper M. Jørgensen til Helsingøer med Sild. E. Poulsen til dito med Smør. Th. Birch til Læsøe med Skind, Læder og Stemplet Papiir. M. Erlandsen til dito med Tobak, Læder og Smør m. m. P. G. Hay og C. H. Panck til Kjøbenhavn med saltede Sild. J. L. P. Flørnes til Norge med Korn og Fedevare. J. Nielsen til Odense med Kridt, saltede Sild m.m. C. Bay til London med Havre. N. Møller til Sæbye, med Ballast. Den 19de. Jndclarerede, Skipper H. Christensen fra Ma ringer med Brænde og Planker. J. Christensen fra Neucastlemed Steenkul, Slibesteene og Glasvare m.m. G. Solberg, fra Drammen med Bræder. - Udclareret, Skipper N. C. Skougaard til Kjøbenhavn med Kornvare, Smør, Ost, Talg og Uld m.m. Den 20de. Jndclarerede, Skipper A. Sørensen fra Kjøbenhavn med Salt og Stykgods. J. Christensen fra Horsens med Brænde og Frugt m.m. J. Schou fra Amsterdam med Tobak og Papiir. P. Andersen fra Anholt med Tørv og Kabbeltoug. - Udclarerede, Skipper S. Larsen til Norg med Rug og Smør. J. Christensen til Drammen med Korn og Fedevare. F. H. Sand til Kjøbenhavn med saltede Sild og Smør m. m.
Aalborgs Stifts Adresseavis, 1824-10-21
Bekiendtgjørelser. Idag Morges Kl. 6 bortkaldte den alvise Gud til et bedre Liv min elskede, eiegode Mand; Thycho Fuhr, residerende Capellan til Frue Menighed her i Aalborg, samt Sognepræst til Sön, dertranders, i hans Alders 46de Aar. Venner! De ville skjænke hans efterlevende Enke og Sön, deeltagende Medlidenheds Taarer under vor bittre Sorg. Aalborg den 19de October 1824. Margrethe Fuhr, föd Ibsen.
Aalborgs Stifts Adresseavis, 1824-10-21
Da flere af mine Velyndere have anmodet mig om at udgive Acterne i Sagen, anlagt mod mig af de Herrer Bogtrykkere Kammerraad A. F. Just og R. P. Doms i Viborg, der formene sig eneberettigede til at meddele Domsconclusionerne af Viborg Landsoverretsdommene, har jeg ladet trykke Retsforhandlingerne i Sagen tilligemed Dommen, der kan erholdes hos mig indheftet for 16 s. i Tegn Exemplaret. Aalborg Stifts Addresse-Contoir den 16de October 1824. Albert Borch. Daglønner for Huustømmer= og Muur-Arbeide her i Aalborg i de 6 Vintermaaneder fra 1ste October d. A. til 1ste April næste Aar, er med Stiftamtets Approbation bestemt saaledes: Daglønnen for en Svend af forbemeldte Professioner, til . . . . . . . . . 2 Mk. 12 s. Tegn. og Mesterlønnen for en Svend . = 12 - tilsammen 3 Mk. 8 s. Tegn. hvilket herved til Efterretning for Byens Jndvaanere kundgjøres. Aalborg Raadstue den 20de October 1824. Magistraten.
Aalborgs Stifts Adresseavis, 1824-10-21
Oldnordiske Sagaer. Et Selskab - Hr. Gisle Brynjulfsen, Dr. Phill. og Præst til Holme paa Island; Hr. Svendbjørn Egilsen, Adjunct ved Bessested-Skole paa Jsland; Hr. Thorgeir Gudmundsen, Cand. Theol., og Hr. Carl Christian v. Rain, Lieutenant af Cavalleriet, og Lærer ved LandcadetAcademiet, Æresmedlem af det slesiske Selskab for fædrelandsk Cultur i Breslau, ordentligt Medlem af Fyens litteraire Selskab, det skandinaviske Literatur-Selskab og det islandske literaire Selskab - har forenet sig, for aarligen at udgive et Bindaf islandske Sagaer i Grundsproget, ledsaget i særskildte Bind af latinsk og dansk Oversættelse. Da det af Sagkyndige er erkiendt, at vort Norden i islandske Sagaer eier ypperlige Skrifter, der især for Nordboer maae være af største Vigtighed, som en Fædrene-Eiendom, og som Hovedkilderne, hvoraf rigtig og fuldstændig Kundskab om vort gamle Nordens Historie, Sprog, Sæder og Skikke kan øses, vil det være meget ønskeligt, om dette Arbeide maatte skjænkes almindelig Opmærksomhed og vorde fremmet ved Understøttelse i den Grad, det fortjener. Selskabet indbyder til Subscription og Pengebidrag, enten eengang for alle eller aarligen. Prisen paa det hvert Aar udkommende Bind, paa 20 Ark eller derover, er, i dansk Oversættelse, fastsat til 8 Mk. Sølv. Den latinske Oversættelse, med Anmærkninger, Tabeller, Jndicus &c., til det Dobbelte. Enhver Subscribent forpligter sig ikke længere end 3 Aar, i hvilken Tid noget Heelt vil udkomme.
Aalborgs Stifts Adresseavis, 1824-10-21
Subscriptionsplaner, hvormed følge Exemplarer af et Provehefte, der viser Formen og Behandlingen, baade i Grundskrift og Fordanskning, ere allerede i Circulation. Morten Andersen, førende Jagten Prøven, afseiler snarest muligt herfra til Altona, og medtager Fragtgods og Passagerer.
Aalborgs Stifts Adresseavis, 1824-10-21
En sortgrimet Koe, 12 a 13 Aar, som snart skal kælve, er Natten imellem den 14de og 15de October bortgaaet fra Nøvling, og ikke siden at opspørge. For dens Tilveiebringelse loves en passende Douceur. Sæderup den 20de October 1824. Niels C. Michelsen.
Aalborgs Stifts Adresseavis, 1824-10-21
Auctioner. Onsdagen den 10de November førstkommende, Kl. 10 Formiddag, bliver i Følge Forlig og Udlæg foretaget offentlig Auction hos Selveiergaardmand Jens Thomsen Kragdahl i Sortheden, i Venneberg Sogn, over hans paaboende Gaard, staaende for Hartkorn 5 Tdr. 2 Skpr., samt den udlagte Jnd og Udboe, hvoriblandt 2 Jern Bilæggere, et Stueuhr, Sengeklæder, Kjøkken- og Bryggerredskaber, i ny Kobberkjedel paa 1 Td. Rum, Gaards- og Avlsredskaber, saasom 1 Plov, 3 Harver, Vogne, og endelig Heste, Køer, Faar, m. v. Gaardens Bygninger ere ganske nye, smukt opførte, Vaaningshuset med murede Vægge, og vel indrettet, endog for en Familie uden for Bondestanden. - Gaarden ligger beqvemt i Eiendommene, som ere gode og i hvilke haves Tørveskiær i Overflødighed. Der kan ved samme holdes 4 Heste, 14 a 16 Fæekreature og 20 Faar, da ogsaa Høeavlet er godt. Den kan strax tiltrædes, og agtes ved denne Auction absolut bortsolgt. Hiørring den 17de October 1824. S. Poulsen.
Aalborgs Stifts Adresseavis, 1824-10-21
Den Major Fischer Benzon paa Kokkedahl forhen efterKjøbecontract, nu den Kongelige Kasse ifølge Eiendomsdom, tilhørende Gaard i Attrup Bye, Torslev Sogn, staaende for Hartkorn 7 Tdr. 2 Skpr. 2 Fdkr. 2 Alb., stilles til 3de Auctioner, som holdes Torsdagene den 18de November, 2den og 16de December førstkommende, hver Dags Formiddag Kl. 11. de 2de Første paa Aagaard og den Sidste i Gaarden; hvilket herved til Lysthavendes og andre Vedkommendes Efterretning bekjendtgjøres, alt ifølge det Kongelige Rentekammers Skrivelse af 4de i f. M. Hanherredernes Contoir paa Aagaard den 17de Octbr. 1824. Kjer. constitueret Auctions-Directeur.
Aalborgs Stifts Adresseavis, 1824-10-21
Peder Andersen Sigaards paaboende Gaard i Nør øre, i Broust Sogn, af Hartkorn 2 Tdr. 7 Skpr. 3 Fdkr., som for Gjæld er udlagt den Kongelige almindelige Enkekasse. stilles til en 4de Auction, som holdes i Gaarden selv, Torsdagen den 4de November førstkommende, Kl. 12 Middag, hvortil Lysthavende indbydes. Hanherredernes Contoir paa Aagaard den 14de Octbr. 1824. Kjer, constitueret Auctions-Directeur.
Aalborgs Stifts Adresseavis, 1824-10-23
Udlandet.
Aalborgs Stifts Adresseavis, 1824-10-23
Tyrkiet. Man har dennegang fra flere Kanter foreløbige Beret. ninger om, at Grækerne ogsaa have vundet betydelige Fordele over den ægyptiske Flaade. Allgem. Zeit. melder nemlig, at den ægyptiske Flaade, der befandt sig ved Zea forat bevirke en Landgang ved Athenen, er der bleven angrebet af Navarchen Miaulis, der har opbrændt 3 af dens Fregatter, erobret adskillige smaa Krigskibe og 80 Transportskibe og adspredt Resten; ligesom og at Jbrahim Pascha skal have befundet sig paa En af de opbrændte Fregatter. En Skrivelse fra Triest bekrafter Nederlaget, men afvigen fra hiin Efterretning i at bestemme Ægypternes Tab, som den anslaaer til 30 ødelagte og 15 erobrede Skibe. Den tilføier forresten, at Admiral Gibraltar (Jbrahim Pascha) har af Fortvivlelse taget Gift. Franske Blade (Moniteuren og stoile) berette, at Capudan-Paschaen, der kunhavde 11 Skibe tilovers, har forenet sig med 17 fra Constantinopel, der befandt sig ved den ægyptiske Flaade, og er med dem vendt tilbage til Samos. Samme Blade melde, at Sultanen hemmelig har afsendt en Kapidschi=Baschi for at hente Capudan-Paschaens Hoved, og har udnævnt Paschaen af Chios i hans Sted. Capudan=Paschaen selv havde ladet Commandanten paa En af de opbrændte Fregatter, Achmed Bei, en tapper Søemand, og Capudana-Beienhalshugge. - Bladet Smyrnaeren melder, at de fleste Sammister vare igjen komne ned fra deres Bjerge, for at besørge Viinhøsten, og at et Skib var ifærd med at tage en Ladning Viin ind. Fra Scala nuova meldes det, at Staden og Omegnen var ved de asiatiske Troppers langvarige Ophold der ganske ødelagt.
Aalborgs Stifts Adresseavis, 1824-10-23
De engelske Oppositionsblade misbillige meget det Skridt, som den engelske Regjering har gjort, at ville borttage de græske Krigskibe, der forhindrede Engellænderne i, at tilføre Tyrkerne Tropper og Proviant. The Times siger derom: "Hvis Ordene i den helleniske Proclamation ere rigtig anførte, er det vanskeligt at indsee, hvori Folkeretten derved er bleven overtraadt. (Dette anførte nemlig Engellænderne som Grund.) Selv de største Prætensioner af Neutrale have aldrig gaaet saavidt, at de ansaae sig for berettigede til, under deres Flag at tilføre En af de krigførende Magter Tropper og Proviant til den Andens Skade. Under den sidste Krig med Frankerig laae vi næsten bestandig i Strid med Americanerne om deres Neutralitetsrettigheder; men aldrig have vi hørt, at de anmassede sig Ret til, at føre ustraffet en Hær fra Boulogne eller Dunkirken over til Dover eller Harwich." Dette har imidlertid, efter østerr. Bebachters Beretning, Altsammen taget en anden Vending. Lord Overcommissairen, Gen. Adam, havde nemlig selv begivet sig til Napoli di Romania, for at faae den græske Proclamation af 27de Maj tilbagekaldt.
Aalborgs Stifts Adresseavis, 1824-10-23
Den græske Regjering havde imidlertid allerede den 27de August udstædt et Decret, der annullerede hiin Proclamation, forsaavidt den angik saadanne neutrale Skibe, som ikke havde tyrkiske Tropper ombord. Men hermed var den engelske Overcommissair endnu ikke tilfreds, og fordrede Proclamationen ubetinget tilbagekaldt, hvorpaa ogsaa fulgte fra den græske Regjering en ny Beslutning af 15de September, hvorved Decretet af 27de Maj blev i faa, men bestemte og positive Ord, tilbagekaldt. Lord Strangford har endnu ikke kunnet afreise fra Constantinopel, fordi den Coureer, der bragte ham den officielle Anmeldelse om Riberaupierres Udnævnelse til Gesandt, tillige meldte ham, at denne først vilde komme til Constantinopel, naar de mellem Rusland, Engelland og Østerrig om de græske Anliggender indledte Underhandlinger vare tilende. Dertil kom nu de ulykkelige Efterretninger fra Samos og Storvezierens Afsættelse. Man troer, at ogsaa Muftien er afsat, og befrygter det Samme om Reis: Effendi. - Rygtet gaaer endelig ogsaa, at Man nylig har opdaget en Sammensværgelse mod Storherrens Liv 6 for Majestætsforbrydelse anklagede Officerer af Serallet, skulle være henrettede.
Aalborgs Stifts Adresseavis, 1824-10-23
Portugal. J Lissabon hører Man endnu Jntet om Kongens Beslutning angaaende Brasiliens Uafhængighed, og i London, gik det Rygte, at alle Forslag desangaaende vare forkastede. Men en fra Portugal ankommen Paketbaad har bragt Svar fra Regieringen angaaende de sidste Underhandlinger mellem de portugisiske og brasilianske Commissairer, og skjøndt Man ikke veed dets Jndhold, saa er Man dog vis paa, at det ikke indeholdt noget bestemt Afslag, efterdi Commissairerne strax efter begyndte deres sædvanlige Møder; ligesom og Paketbaaden til Brasilien fik Ordre til at opholde sig nogle Dage, for at Commissairerne kunde sende deres Efterretninger med den. De faa Tilberedelser, der gjordes i Portugal til en Expedition mod Brasilien, ere ogsaa i den senere Tid ganske ophørte. - Den engelske Gesandt i Lissabon, Sir W. A Court, er ankommen dertil.
Aalborgs Stifts Adresseavis, 1824-10-23
Blandinger. Den i engelske Blade omtalte Troppebevægelse i Frankrig, (s. No. 159) forklares nu af franske Blade saaledes, at de omtalte Tropper kun drage hen til deres Bestemmelse, som bestaaer i, at besætte Stationerne i de vestindiske Kolonier. Hvad Evolutionsescadren angaaer, da er den vendt tilbage til Middelhavet.
Aalborgs Stifts Adresseavis, 1824-10-23
Den haytiske Præsident Boyers Jndbydelse til de fri Negere i de forenede Stater, at flytte over til ham, synes at have havt god Virkning. Det hedder nemlig fra Newvork, at 60 voxne Negere tilligemed nogle Børn havde indskibet sig til Hayti. En Mængde Negere saae til; Alle syntes at billige Planen og Man siger, at endnu 400 have forpligtet sig til at afgaae dertil.
Aalborgs Stifts Adresseavis, 1824-10-23
De engelske Udvandredes Tilstand i Caplandet, i Sydafrica, synes at have forbedret sig meget. De behøve nu ikke, har En af dem skrevet hjem, at frygte for de Vanskeligheder, de før fandt. De blive nu ligesom hjemme der og den, der medbringer en Capital af 5000 Pd., vil snart være afhængig. Den arbeidende Klasse staaer sig fortræffelig der, og deres Fordringer gaae saa høit, at Man næsten ikke kan betale dem.
Aalborgs Stifts Adresseavis, 1824-10-23
Den neapolitanske Consul fra Algier er ankommen tilCagliari, Deyen gjør nemlig en ny Fordring paa Neapel af 300000 Dollars, hvilket han og siges at fordre af Genua.
Aalborgs Stifts Adresseavis, 1824-10-23
J Mainz indviede Man den 4de October en Mindesteen, til Ære for Opfinderen af Bogtrykkerkunsten, Johan Gansefleisch i Gutenberg. Mærkeligt nok er det, at kort før Høitideligheden ankom dertil Efterretningen og Censurens Ophævelse i Frankerig.
Aalborgs Stifts Adresseavis, 1824-10-23
En kongl. fransk Forordning har udnævnt Paul v. Valabrogne (Madame Catallanis Mand) til Ridder af Æreslegionen.
Aalborgs Stifts Adresseavis, 1824-10-23
Fædrelandet.
Aalborgs Stifts Adresseavis, 1824-10-23
Kjøbenhavn. Under 25de September har det kongelige Danske Cancellie yttret paa indkommen Forespørgsel, at Enhver der har sædvanligt Borgerskab som Kjøbmand, og altsaa er berettiget til at handle en gros, hører til de som efter Forordningen af 26de Juni d. A. kunne udstæde de i samme omhandlede Vexler.